Pender Gardens ħabbar dalgħodu investiment ta’ €50 miljun fuq it-tieni fażi tal-iżvilupp tal-proprjetà tiegħu. Dan l-investiment tħabbar waqt żjara li għamel dalgħodu l-Prim Ministru Joseph Muscat  fejn ingħad li l-fażi l-ġdida se tinkludi 120 appartament fuq 5,500 metru kwadru u 5,000 metru kwadru ieħor fi spazju kummerċjli. Dan l-iżvilupp se jibda f’Lulju u jitlesta fi tliet snin u se jaħdmu fih 200 persuna. Il main road se titjieb u titwessa u dan il progett se jghati lok ghal dan F’diskors tal-okkażjoni l-Prim Ministru faħħar l-investiment ta’ €50 miljun li qed isir mill-kumpanija u semma kif il-ħruġ tal-bonds ittieħed kollu. Huwa qal li l-fatt li l-ewwel fażi tiegħu ġiet mibjugħa kollu juri li f’pajjiżna hawn domanda għal proprjeta ta’ kwalità. Madankollu qal li fadal ħafna xi jsri u ma nistgħux nattiraw ċertu nies jekk ma nagħtuhomx il-prodott. Huwa qal li hawn domanda kbira għal proprjetà ta’ kwalità minħabbal-programm ta’ ċittadinanza b’investiment u dan huwa sinjali li l-investituri li s-suq jiflaħ għal prodott tajjeb. Il-Prim Ministru qal li l-impenn tal-Gvern huwa li jkompli jaqta’ l-burokrazija u sostna li kieku ma kienx hemm xkiel, kieku illum ilu li mexa ‘l quddiem. Huwa żied jgħid ukoll li l-qasma tal-MEPA f’żewġ awtoritajiet se tgħin biex taqta’ ħafna mill-burokrazija f’pajjiżna.